# El talp

El talp (títol original en anglès: Tinker Tailor Soldier Spy) és un thriller d'espies de 2011, dirigit per Tomas Alfredson i protagonitzat per Colin Firth i Gary Oldman. La pel·lícula està basada en la novel·la Calderer, sastre, soldat, espia de John le Carré. La pel·lícula es va doblar al català.

## Argument

Situada al Londres de la dècada del 1970, en plena guerra freda, el fracàs d'una missió especial a Hongria provoca un canvi a la cúpula dels serveis secrets britànics. Un dels defenestrats és l'agent George Smiley (Oldman). Tanmateix, quan ja s'havia fet a la idea de retirar-se, li encarreguen una missió especial. Se sospita que hi ha un «talp» infiltrat a la cúpula del servei i només algú extern pot esbrinar qui és. Amb l'ajuda d'altres agents jubilats, Smiley anirà recollint informació i encaixant les peces per intentar descobrir el traïdor.

## Repartiment

| Intèrpret | Personatge | Veu en català |
| Gary Oldman | George Smiley | Pere Molina |
| Colin Firth | Bill Haydon | Jordi Brau |
| Tom Hardy | Ricki Tarr | Raúl Llorens |
| Mark Strong | Jim Prideaux | Joan Carles Gustems |
| Ciarán Hinds | Roy Bland | Jordi Boixaderas |
| Benedict Cumberbatch | Peter Guillam | José Posada |
| David Dencik | Toby Esterhase | Xavier Fernández |
| Stephen Graham | Jerry Westerby | Albert Mieza |
| Simon McBurney | Oliver Lacon | Ricky Coello |
| Toby Jones | Percy Alleline | Pep Sais |
| John Hurt | "Control" | Ricard Solans |
| Kathy Burke | Connie Sachs | Maria Luisa Solá |
| Roger Lloyd-Pack | Mendel | Enric Isasi-Isasmendi |
| Arthur Nightingale | Bryant | Jaume Lleal |
| Stuart Graham | Ministre | Jordi Ribes |

## Premis i nominacions
### Premis

* 2012: BAFTA a la millor pel·lícula britànica
* 2012: BAFTA al millor guió adaptat per Peter Straughan i Bridget O'Connor

### Nominacions

* 2011: Lleó d'Or
* 2012: Oscar al millor actor per Gary Oldman
* 2012: Oscar al millor guió adaptat per Bridget O'Connor i Peter Straughan
* 2012: Oscar a la millor banda sonora per Alberto Iglesias
* 2012: BAFTA a la millor pel·lícula
* 2012: BAFTA al millor director per Tomas Alfredson
* 2012: BAFTA al millor actor per Gary Oldman
* 2012: BAFTA a la millor música per Alberto Iglesias
* 2012: BAFTA a la millor fotografia per Hoyte Van Hoytema
* 2012: BAFTA al millor muntatge per Dino Jonsäter
* 2012: BAFTA al millor disseny de producció per Maria Djurkovic i Tatiana Macdonald
* 2012: BAFTA al millor vestuari per Jacqueline Durran
* 2012: BAFTA al millor so per John Casali, Howard Bargroff, Doug Cooper, Stephen Griffiths i Andy Shelley

## Rebuda

Va rebre generalment ressenyes positives. La pel·lícula té un índex d'un 83% de 199 ressenyes recollides en el lloc Rotten Tomatoes. El talp és un trencaclosques dens d'ansietat, paranoia, i espionatge que el director Tomas Alfredson reconstrueix amb habilitat. En comparació, Metacritic, li dona 85 sobre 100 basat sobre 42 ressenyes

## Referències

* ↑ «El talp». Ésadir.cat. [Consulta: 13 juliol 2022].
* ↑ «El talp». ElDoblatge.com. [Consulta: 13 juliol 2022].
* ↑ «Film Awards Winners in 2012» (en anglès). BAFTA, 04-01-2012. Arxivat de l'original el 2012-01-19. [Consulta: 4 juny 2014].
* ↑ Rotten Tomatoes. Tinker Tailor Soldier Spy (en anglès). Rotten Tomatoes, 2011.
* ↑ Metacritic. Tinker Tailor Soldier Spy (en anglès). Metacritic.

## Enllaços externs

* El talp - Lloc web oficial
* El talp Espot a YouTube (català)